CELEX: 62018TN0516
Language: et
Date: 2018-08-30 00:00:00
Title: Kohtuasi T-516/18: 30. augustil 2018 esitatud hagi – Luksemburg versus komisjon

5.11.2018   
            
            
               ET
            
            
               Euroopa Liidu Teataja
            
            
               C 399/40
            
         
      30. augustil 2018 esitatud hagi – Luksemburg versus komisjon
      (Kohtuasi T-516/18)
      (2018/C 399/55)
      Kohtumenetluse keel: prantsuse
      
         Pooled
      
      
         Hageja: Luksemburgi Suurhertsogiriik (esindajad: D. Holderer ja advokaat D. Waelbroeck)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
               
            
                  —
               
               
                  esimese võimalusena tühistada komisjoni 20. juuni 2018. aasta otsus riigiabi kohta SA.44888, mida Luksemburgi Suurhertsogiriigi andis väidetavalt Engiele;
               
            
                  —
               
               
                  teise võimalusena tühistada komisjoni 20. juuni 2018. aasta otsus riigiabi kohta SA.44888, mida Luksemburgi Suurhertsogiriigi andis väidetavalt Engiele, osas, milles kohustatakse abi tagasi nõudma;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et rikutud on Euroopa Liidu toimimise lepingu (ELTL) artiklit 107, sest komisjon ei ole tõendanud asjaomase meetme valikulisust.
               
            
                  2.
               
               
                  Teine väide, et rikutud on ELTL artiklit 107, sest komisjon ei ole tõendanud, et Engie oleks mingisuguse eelise saanud.
               
            
                  3.
               
               
                  Kolmas väide, et rikutud on Euroopa Liidu lepingu artikleid 4 ja 5, sest komisjon teostas selliselt maksude varjatud ühtlustamist.
               
            
                  4.
               
               
                  Neljas väide, et rikutud on nõukogu 13. juuli 2015. aasta määrust (EL) 2015/1589, millega kehtestatakse üksikasjalikud eeskirjad ELTL artikli 108 kohaldamiseks (ELT 2015, L 248, lk 9), ja kaitseõigusi.
               
            
                  5.
               
               
                  Viies väide, mis on esitatud täiendavana ja mille kohaselt on rikutud eespool nimetatud määruse 2015/1589 artiklit 16, sest komisjon on abi tagasinõudmist kohustades rikkunud liidu õiguse aluspõhimõtteid.